ร้านอาหารญี่ปุ่นเปิดใหม่ ย่านราชพฤกษ์ ร้านตั้งอยู่ในโครงการปลาอยู่เย็น เยื้องกับ The circle บรรยากาศร้านสไตล์ญี่ปุ่น มีบาร์ให้นั่งดูเชฟเตรียมทำซูชิค่ะ

อาหารของทางร้านเป็นแบบพรีเมี่ยม จึงมีราคาที่ค่อนข้างสูง แต่รสชาติสมราคา อร่อย โดยเฉพาะซูชิ เมนูที่แนะนำคือ Wagyu Lava Don เนื้อวากิวนุ่มละลายในปาก แต่เมนูนี้จะติดหวานเนื่องจากซอสที่ราดข้าวค่ะ และอีกเมนูคือ Shichi Salad จะมีสองขนาด M/L หากมาสี่คนขึ้นไปแนะนำให้สั่ง L ค่ะ
หากไปทานแนะนำให้จองโต๊ะล่วงหน้า เนื่องจากช่วงเวลาหัวค่ำลูกค้าจะค่อนข้างเยอะค่ะ

โดยภาพรวมประทับใจในรสชาติอาหารและการบริการ และอยากให้ทางร้านมี Promotion ร่วมด้วยค่ะ
